గినియా దేశంలో ఫుట్ బాల్ అత్యంత ప్రజాదరణ పొందిన క్రీడగా ఉంది. దీనిని గినియా ఫుట్ బాల్ ఫెడరేషన్ నిర్వహిస్తుంది. ఈ సంఘం జాతీయ ఫుట్బాల్ జట్టుతోపాటు జాతీయ లీగ్ను నిర్వహిస్తుంది. ఇది 1960 లో స్థాపించబడింది. 1962 నుండి ఎఫ్.ఐ.ఎఫ్.ఎ.తో అనుసంధానించబడింది. 1963 నుండి కాన్ఫెడరేషన్ ఆఫ్ ఆఫ్రికన్ ఫుట్బాలుతో అనుబంధంగా ఉంది. గినియా " నేషనల్ ఫుట్ బాల్ టీం " (నేషనల్ ఎలిఫెంట్స్) 1962 నుండి అంతర్జాతీయ ఫుట్ బాల్ క్రీడలలో పాల్గొంటుంది. వారు మొదటిసారిగా జర్మనీకి వ్యతిరేకంగా క్రీడలో పాల్గొన్నారు. 1976లో మొరాకోలో వరల్డ్ కప్ ఫైనల్సులో పాల్గొని రన్నర్ల స్థాయికి చేరుకున్నారు.

గినియా చాంపియనాత్ నేషనల్ గినియా ఫుట్ బాల్ అత్యున్నత డివిషనుగా ఉంది. 1965 లో అది స్థాపించబడినప్పటి నుండి " గినియా కపె నేషనలె "లో మూడు టీంలు ఆధిక్యత ప్రదర్శించాయి.

హోరోయా ఎ.సి. 16 టైటిల్సుతో ఆధిక్యతతో ప్రస్తుత (2017-2018) విజేతగా ఉంది. హాఫియా ఎఫ్.సి. 1960 - 70 లలో 15 టైటిల్సుతో రెండవ స్థానంలో ఉంది. ఎ.ఎస్. కలోం స్టార్ 13 టైటిల్సుతో మూడవ స్థానంలో ఉంది (1960 లలో కానక్రీ I గా పిలువబడింది). ఈ మూడు బృందాలు రాజధాని కొనాక్రిలో ఉన్నాయి.ఇతర జట్టులలో ఏదీ అయిదు కంటే ఎక్కువ టైటిల్సు సాధించలేదు.

1970 లు గినియాన్ ఫుట్బాలుకు స్వర్ణయుగంగా ఉంది. హాఫియా ఎఫ్. సి 1972, 1975, 1977 సంవత్సరాల్లో మూడుమార్లు " ఆఫ్రికన్ కప్ ఛాంపియన్స్ క్లబ్బు" గెలుచుకుంది. అయితే హార్రోయా ఎ.సి. 1978 ఆఫ్రికన్ కప్ విన్నర్స్ కప్పును గెలుచుకుంది.

చమురు
Sports
ఎబోలా
గనులు